钦定古今图书集成/理学汇编/学行典/第223卷 > 李邦祯〈弟邦琦〉
## 钦定古今图书集成/理学汇编/学行典/第223卷 > 李邦祯〈弟邦琦〉

按《陕西通志》：“李邦祯、邦琦，葭州人。兄弟俱吏员，天性
至孝，因母老不仕。一日，母病，百药不愈，两人焚香祝
天，夜梦一神人，白发童颜，呼之曰：‘人肉奉母，疾可愈
也’。祯入白云山，琦入城隍庙，各割肉一块，不期而同
归奉母，食之即愈。后没，既葬，庐墓皆尽其礼，旌其闾
曰‘二难苦孝’。”